section_heading: Hrvatska nastava
paragraph_text: Hrvatski jezik i književnost se izučava i na akademskim ustanovama. Samostalna je znanstvena disciplina na amsterdamskom sveučilištu unutar Odsjeka „Slavische talen en culturen“ -Slavenski jezici i kulture, ali lektorat nije u nadležnosti MZOŠ-a RH. Hrvatski jezik izbornim je predmetom na Sveučilištu u Groningenu. Do unazad nekoliko godina održavali su se u Leidenu tečaji hrvatskog jezika unutar slavističke katedre, no kad je nastavnik otišao u mirovinu tečaji nisu nastavljeni. Hrvatski se izučavao skupa sa srpskim jezikom unutar iste katedre na Sveučilištu u Utrechtu, do ukinuća katedre 1980-ih. Službeni tečaji hrvatskog jezika redovno se održavaji pri Narodnom sveučilištu u Rotterdamu, ali izvan akademskog okružja.